Bučač

Bučač (; ; ; ) je mesto na západnej Ukrajine, ležiace v oblasti Haliče (dnešná Ternopiľská oblasť) na rieke Strypa. Mesto má približne 12 tisíc obyvateľov.

 Poloha a prírodné podmienky 	
Historické centrum Bučača sa rozkladá v údolí a na pahorkoch nad pravým (západným) brehom rieky Strypa, v 20. storočí vyrástli nové štvrte aj na ľavom brehu. Reliéf mesta je dosť členitý, lesnaté pahorky sú od seba oddelené malými údoliami, zbiehajúcimi sa k rieke. Do Strypy sa v meste spadnúť niekoľko potokov.

 Dejiny 

Prvá písomná zmienka o osídlení je z roku 1260.

Na základe lublinskej únie v roku 1569 pripadlo mesto Poľskému kraľovstvu. Za svoju existenciu bolo mesto niekoľkokrát vydrancované Tatármi, Turkami a Rusmi.  

Po prvom delení Poľska od roku 1772 patrilo Habsburskej monarchii, v rokoch 1809 až 1815 Ruskému impérium, v rokoch 1815 až 1918 opäť Rakúskemu cisárstvu, ktoré sa v roku 1867 premenilo na Rakúsko-Uhorsko. 

Po 1. svetovej vojne od 1. novembra 1918 bolo mesto súčasťou Západoukrajinskej ľudovej republiky. Na konci mája a na začiatku júna 1919 krátky čas mesto bolo bydliskom prezidenta ZURL Evhena Petruševyča, jej vlády a hlavného veliteľstva armády.

Od 4. júla roku 1919 do 18. septembra 1939 bolo mesto súčasťou 2. poľskej republiky; v septembri 1939 po prepadnutí Poľska Nemeckom a Sovietskym zväzom bolo pripojené k Sovietskemu zväzu (Ukrajinská SSR). 

Po nacistickom vpáde do ZSSR od júla 1941 do 25. marca 1944 a od 6. apríla  do 21. júla 1944 bolo obsadené Nemeckom. Potom bolo až do vyhlásenia ukrajinskej nezávislosti súčasťou Sovietskeho zväzu.

Od 24. augusta 1991 je Bučač súčasťou nezávislej Ukrajiny.

 Historické pamiatky 
 Cerkov svätého Mikuláša
 Bučacká radnica
 Kostol Nanebovzatia Panny Márie
 Cerkov Ochrany Presvätej Bohorodičky
 Cerkov Povýšenia svätého Kríža
 Cerkov svätého Michala archanjela
 Socha Nepoškvrneného počatia Panny Márie
 Socha svätého Jana Nepomuckého

 Partnerské mestá 
  Kazimierza Wielka

 Rodáci 
 Šmuel Josef Agnon (1888 – 1970) – novohebrejský spisovatel, v roku 1966 mu bola spolu s Nelly Sachsovou udelená Nobelova cena za literatúru.
 Mykola Bevz (1954) – ukrajinský vedec, architekt, profesor 
 Jaroslav Padoch (1908 – 1998) – ukrajinský advokát
 Ihor Pylaťuk (1954) – ukrajinský vedec, huslista, profesor 
 Simon Wiesenthal (1908 – 2005) – rakúsky lovec nacistov.

 Iné projekty 

 Externé odkazy 
 Stránky mesta Bučača  ukr.

 Zdroj 
 Barącz, S.: Pamiątki buczackie, Ľvov, 1882.

*
Kategória:Mestá na Ukrajine
Kategória:Bučacký rajón
Kategória:Mestá Ternopiľskej oblasti